31993D0114
L 045/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 15 февруари 1993 година
относно сключването на Протокола към Конвенцията от 8 октомври 1990 година между правителствата на Федерална република Германия и на Чешката и Словашката федеративна република и Европейската икономическа общност относно Международната комисия за опазване на река Елба
(93/114/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 130т от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и Социален комитет (3),
като има предвид, че с Решение 91/598/ЕИО (4) Общността одобри Конвенцията за Международната комисия за опазване на река Елба;
като има предвид, че е важно Международната комисия, създадена с тази Конвенция да получи правосубектност и правоспособност, за да може да изпълнява задачите си;
като има предвид, че за тази цел бе приет Протокол към Конвенцията в Магдебург на 9 декември 1991 г.; като има предвид, че Протоколът бе подписан от името на Общността;
като има предвид, че следователно е необходимо Общността да одобри Протокола,
РЕШИ:
Член 1
Протоколът към Конвенцията от 8 октомври 1990 г. между правителствата на Федерална Република Германия и на Чешката и Словашката федеративна Република, и Европейската икономическа общност за Международната комисия за опазване на река Елба е одобрен от името на Европейската икономическа общност.
Текстът на Протокола е приложен към настоящото решение.
Член 2
Председателят на Съвета ще уведоми от името на Европейската икономическа общност, правителството на Федерална република Германия в качеството ѝ на страна депозитар, че предпоставките за влизането в сила на протокола са били изпълнени, що се отнася до Общността, в съответствие с член 2 от протокола.
Съставено в Брюксел на 15 февруари 1993 година.